interakcie liekov a bolesť hlavy
Dobrý aky liek od bolesti hlavy a krížov si môžem dať keď užívam ráno paretin 20mg a potom o 12 tiapridal aj o 3 tiapridal a navečer mirzaten 15mg?Ďakujem
Dobrý deň,
ďakujeme za Vašu otázku.
Pri súčasnej liečbe akú máte nastavenú dochádza k interakciám (lieku Paroxetin) s voľnopredajnými liekmi na tlmenie bolesti. Avšak na krátkodobé použitie si môžete dať liečivo paracetamol (Panadol). Pri súčasnom podávaní liekov je však potrebná opatrnosť, to znamená užívať lieky od bolesti čo možno najkratšiu dobu. Na dlhodobú liečbu bolesti je potrebné sa obrátiť na Vášho ošetrujúceho lekára, ktorý pozná Váš celkový zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková